जहां तक मोहनी की बात है तो उसे गांववाले चंदु की पत्नी के नाम से जानते है । मोहनी को याद भी नहीं की उसे उसके नाम से अंतिम बार कब बुलाया गया था । दिन में चाय सही ना बनने पर चंदु की दो -चार तेज फटकार उसे यह याद जरूर याद दिला देती है कि उसके आस पास एक इंसान तो है । चंदु ने मोहनी की कोई ख्वाहिश पूरी नहीं की और ना ही मोहनी ने कभी अपनी कोई ख्वाहिश चंदु के सामने जाहिर की । मोहनी अपने जिंदगी की इस दायरे में खुश है लेकिन वह चाहती है उसका पति उससे बात करे जैसे वह दूसरों से करता है । दिन में एक बार उससे उसका हाल पूछ ले जैसे वह दुकान पर आए हर इंसान से पूछता है । एक प्रश्न उसे हमेशा कटोचता है सब से अच्छा व्यबहार करने वाला चंदु उसके साथ पत्नी ना सही एक आम इंसान के तरह भी क्यों पेश नहीं आता ।